section_heading: Uzroci i simptomi
paragraph_text: Barrettov jednjak uzrokuje gastroezofagelna refluksna bolest (GERB), britanski engleski termin je gastro-oesophageal reflux disease (GORD), odnosno termin GERD u SAD-u jer se oesophagus u SAD-u piše esophagus). Ovaj refluks omogućava da sadržaj želuca oštećuje stanice koje pokrivaju donji dio jednjaka. Ne može se odrediti kada će netko sa žgaravicom dobiti Barrettov jednjak. Nisu pronađene korelacije između jačine simptoma i ove bolesti. Nekada ljudi bez žgaravice imaju Barrettov jednjak. Može biti prouzročen i gutanjem nekih korozivnih tvari kao što su lužine. Obično je to natrijev hidroksid (živa soda), rjeđe kalijev hidroksid. Metaplazija može nastati i bez znatnijih simptoma i promjene intenziteta žgaravice. Međutim, postoje znaci upozorenja na koje treba obratiti pozornost i koje se ne smije ignorirati: